Michael Tetzschner vil ikke gjøre forskjell på fredsprisvinnere og etterlyste amerikanere. Foto: Roald, Berit / SCANPIX

Snowden er nominert til fredsprisen, og flere har tatt til orde for at nettopp han bør få den i år.

Varsleren er innvilget asyl i Russland, men USA ønsker ham pågrepet og utlevert.

Dagbladet har spurt Tetzschner om norsk politi kan arrestere en person som kommer til landet for å motta Nobels fredspris, noe stortingsrepresentanten mener norsk politi både kan og bør.

Han ønsker ikke at det skal være noen forskjell på en fredsprisvinner og andre etterlyste amerikanere.

– Prinsipielt har vi ikke enkeltsakslovgivning i en rettsstat, fordi det undergraver likhetsprinsippet. I tillegg må Norge respektere de avtalene vi har skrevet under på, som også sikrer utlevering til Norge, sier han til avisen.

Etterlysning vil i utgangspunktet forpliktet norske myndigheter til å arrestere Snowden om han kommer til Norge. PRIO-direktør Kristian Berg Harpviken gir stortingsrepresentanten rett i at Norge juridisk sett kanskje ikke har noe annet valg enn å arrestere Snowden.

– Blant annet på grunn av disse problemstillingene så tror jeg ikke han får årets pris, sier Harpviken til avisen.